ক্ষমতায় আসার পরেই প্রশাসনিক কাজের সুবিধার জন্য পশ্চিমবঙ্গে আরও কিছু নতুন জেলা তৈরি করতে শুরু করেন মুখ্যমন্ত্রী মমতা বন্দ্যোপাধ্যায়। সেইমতো জলপাইগুড়ি ভেঙে তৈরি হয় আলিপুরদুয়ার জেলা। সোমবার দার্জিলিং জেলা থেকে কালিম্পংকে আলাদা করে নতুন জেলার কাজ শুরু হচ্ছে মুখ্যমন্ত্রীর উপস্থিতিতে।
সোমবার কালিম্পং-এর উদ্দেশে রওনা হওয়ার আগে মমতা জানিয়ে দিলেন, এবার সুন্দরবনকে নতুন জেলা হিসেবে ঘোষণা করার কাজে হাত দেবে তাঁর সরকার। বিমানবন্দরে সাংবাদিকদের তিনি বলেন, ‘কালিম্পং নতুন জেলা হিসেবে কাজ শুরু করবে। এর পর এপ্রিলে আসানসোল ও ঝাড়গ্রাম জেলার কাজ শুরু হবে। তার পরে আমরা সুন্দরবনে হাত দেব।’
দক্ষিণ ২৪ পরগণা জেলাকে ভেঙে দু’টি জেলা তৈরি করার প্রস্তাব অনেকদিনের। বিশেষত, জেলার সদর দফতর কলকাতার আলিপুর থেকে পুরো জেলার প্রশাসনিক কাজ সামলানো অসুবিধার। জেলার সদর দফতর বারুইপুরে স্থানান্তরিত করার কাজও চলছে। এবার মুখ্যমন্ত্রী জানিয়ে দিলেন, সুন্দরবনকে আলাদা জেলা হিসেবে ঘোষণা করা হবে শীঘ্রই।
শুনে নিন কী বললেন মুখ্যমন্ত্রী মমতা বন্দ্যোপাধ্যায়:—